Bravo/Brava ble lansert i 1995 som erstatter for Fiats aldrende modell Tipo. Modellen ble lansert med en rekke nye motorer, fra innstegsmodellen med en 1,4-liters motor med 12 ventiler og 80 hestekrefter, via to andre bensinmotorer på henholdsvis 1,6 liter og 1,8 liter til toppmodellen på 2,0 liter. I tillegg var to ulike turbodieselmotorer tilgjengelig, begge med 1,9 liters sylindervolum, en på 75 hestekrefter og en annen på 100 hestekrefter.